2004D0760 — ET — 01.01.2007 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 26. oktoober 2004, millega kehtestatakse nõukogu direktiivi 93/23/EMÜ kohaldamise kava osas, mis puudutab kariloomade ning sigade tootmissektori kohta teostatavaid statistilisi uuringuid (teatavaks tehtud numbri K(2004) 4090 all) (EMPs kohaldatav tekst) (2004/760/EÜ) (EÜT L 337, 13.11.2004, p.59)

Muudetud:









▼B

KOMISJONI OTSUS,

26. oktoober 2004,

millega kehtestatakse nõukogu direktiivi 93/23/EMÜ kohaldamise kava osas, mis puudutab kariloomade ning sigade tootmissektori kohta teostatavaid statistilisi uuringuid

(teatavaks tehtud numbri K(2004) 4090 all)

(EMPs kohaldatav tekst)

(2004/760/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 1. juuni 1993. aasta direktiivi 93/23/EMÜ, mis puudutab seakasvatussaaduste tootmisvaldkonnas tehtavaid statistilisi uuringuid, ( 1 ) ja eriti selle artikli 1 lõiget 3, artikli 2 lõiget 2, artikli 3 lõiget 2, artikli 6 lõikeid 1 ja 2, artikli 8 lõiget 1 ning artikli 10 lõiget 3, ning arvestades järgmist: (1) Komisjoni 30. mai 1994. aasta otsust 94/432/EÜ, mis kehtestab nõukogu direktiivi 93/23/EMÜ kohaldamise kava osas, mis puudutab kariloomade ning sigade tootmissektori kohta tehtavaid statistilisi uuringuid, ( 2 ) on muudetud mitmetel korral. (2) Direktiivis 93/23/EMÜ silmas peetud uurimuste teostamiseks on vajalik täpsete määratluste kehtestamine. Selleks peab kindlaks määrama põllumajandusettevõtted, mis uurimise alla tulevad, ning olemasolevad suurusklassid, nagu ka regioonid, mille alusel liikmesriigid regulaarsete ajavahemike tagant tehtavate statistiliste uurimuste tulemusi välja töötavad. Tapmiste statistikale aluse panemist arvesse võttes on vajalik ühtse lihakeha kaalu määratluse kehtestamine. (3) Vastavalt direktiivile 93/23/EMÜ võib liikmesriikidel nende soovi korral olla lubatud valitud regioonides uurimusi teha aprillis ja augustis või mais/juunis tingimusel, et uurimus katab vähemalt 70 % sigadest. Liikmesriigid, mille sigade arv moodustab vaid väikese protsendi kogu ühenduse sigade arvust, võib olla lubatud uurimust teostada ühel korral aastas kas aprillis, mais/juunis või novembris/detsembris või tegeleda andmete töötlemisega regionaalselt aprilli või mai/juuni uurimuse lõplike tulemuste saamiseks. Lõpuks võib liikmesriikidel nende soovi korral olla lubatud tegeleda andmete töötlemisega, järgides koosseisude suurusklasside ettekirjutusi, aastas ühe kindla kuu uurimuse tulemuste saamiseks. (4) Liikmesriigid on esitanud palveid erinevate derogatsioonivõimaluste suhtes. (5) Seoses Tšehhi Vabariigi, Küprose, Eesti, Ungari, Läti, Leedu, Malta, Poola, Slovakkia ja Sloveenia liitumisega viiakse sisse tehnilised kohaldused ja tehakse uutele liikmesriikidele teatud erandeid. (6) Euroopa Parlamendi ja nõukogu määrus (EÜ) nr 1059/2003 ( 3 ) kehtestab liikmesriikidele ühtse territoriaalsete üksuste statistilise klassifikaatori (NUTS); seega toimub kindlaksmääratud regionaalsete tasemete asendamine varem, uue klassifikaatori NUTS järgi. (7) Seetõttu tuleks otsus 94/432/EÜ kehtetuks tunnistada. (8) Käesolev otsus on kooskõlas põllumajandusstatistika alalise komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

1. Direktiivi 93/23/EMÜ artikli 2 lõike 2 järgi on “põllumajandusettevõte” tehnilis-majanduslik üksus, mis allub ühtsele asjaajamisele ja toodab põllumajandustooteid.

2. Uuring, mida peetakse silmas direktiivi 93/23/EMÜ artikli 1 lõikes 1, puudutab:

a) põllumajandusettevõtteid, mille poolt kasutatav põllumajanduspind on võrdne ühe hektariga või suurem ühest hektarist;

b) põllumajandusettevõtteid, mille poolt kasutatav põllumajanduspind on väiksem ühest hektarist, kui toodetakse teatud määral müügiks või kui tootmiskogus ületab teatud künnise.

3. Liikmesriigid, kes soovivad oma uuringu jaoks kasutada teistsugust künnist, kohustuvad selle künnise fikseerima tasemel, et välja jääksid kõige väiksemad ettevõtted, mille panus konkreetse liikmesriigi standardkogutulusse – komisjoni otsuse 85/377/EMÜ, ( 4 ) kontekstis – ei moodusta kokku rohkem kui 1 %.

Artikkel 2

Direktiivi 93/23/EMÜ artikli 6 lõikes 1 silmas peetud territoriaalsete alajaotuste puhul järgivad liikmesriigid ühtse territoriaalsete üksuste statistilise klassifikaatori (NUTS) taset, mis on kindlaks määratud I lisas. Tulemuste konstateerimisest on vabastatud piirkonnad, kus sigade osakaal moodustab alla 1 % kogu riigi sigade arvust.

Artikkel 3

Direktiivi 93/23/EMÜ artikli 8 lõikes 1 silmas peetud koosseisude suurusklassid on esitatud käesoleva otsuse II lisas.

Artikkel 4

Direktiivi 93/23/EMÜ artikli 10 lõikes 1 silmas peetud lihakeha kaal on tapetud sea külmkaal tervena või pikkupidi lõigatuna, pärast nülgimist, veretustamist, kõhusisu, keele, harjaste, sõrgade, välissuguorganite, rasva, neerude ja diafragma eemaldamist.

Artikkel 5

1. Nimekiri liikmesriikidest, millel on valitud piirkondades lubatud uurimusi teha aprillis ja augustis või mais/juunis tingimusel, et uurimused katavad vähemalt 70 % sigadest, on esitatud käesoleva otsuse III lisas punktis a.

2. Nimekiri liikmesriikidest, millel on lubatud uurimusi teostada üks kord aastas – aprillis, mais/juunis, augustis või novembris/detsembris, on esitatud käesoleva otsuse III lisas punktis b.

3. Nimekiri liikmesriikidest, millel on lubatud tegeleda andmete töötlemisega regionaalselt aprilli või mai/juuni uurimuse lõplike tulemuste saamiseks, on esitatud käesoleva otsuse III lisas punktis c.

4. Nimekiri liikmesriikidest, millel on lubatud tegeleda andmete töötlemisega, järgides koosseisude suurusklasside ettekirjutusi, aastas ühe kindla kuu uuringu tulemuste saamiseks, on esitatud käesoleva otsuse III lisas punktis d.

Artikkel 6

Otsus 94/432/EÜ tunnistatakse kehtetuks. Viiteid kehtetuks tunnistatud otsusele mõistetakse kui käesolevale otsusele tehtud viiteid.

Artikkel 7

Käesolev otsus on adresseeritud liikmesriikidele.









LISA I







TERRITORIAALSED ALAJAOTUSED Belgia NUTS 2 ▼M1 Bulgaaria NUTS 2 ▼B Tšehhi Vabariik NUTS 2 Taani — Saksamaa NUTS 1 Eesti NUTS 2 Kreeka NUTS 2 Hispaania NUTS 2 Prantsusmaa NUTS 2 Iirimaa NUTS 2 Itaalia NUTS 2 Küpros — Läti NUTS 2 Leedu NUTS 2 Luksemburg — Ungari NUTS 2 Malta NUTS 2 Madalmaad NUTS 2 Austria NUTS 2 Poola NUTS 2 Portugal NUTS 2 ▼M1 Rumeenia NUTS 2 ▼B Sloveenia NUTS 2 Slovakkia NUTS 2 Soome NUTS 2 Rootsi NUTS 2 Ühendkuningriik NUTS 1









II LISA







PEETAVAD SEAD KARJA SUURUSE JÄRGI Kategooriad Sigade arv pidaja kohta Pidaja arv Loomade arv Emiste ≤ 50 kg arv pidaja kohta Pidajate arv Loomade arv Nuumsigade ≤ 50 kg arv pidaja kohta Pidajate arv Loomade arv I 1–2 () 1–2 () 1–2 () II 3–9 () 3–4 () 3–9 () III 1–9 5–9 () 1–9 IV 10–49 1–9 10–49 V 50–99 10–19 50–99 VI 100–199 20–49 100–199 VII 200–399 50–99 200–399 VIII 400–999 100– 400–999 IX 1 000 100–199 () 1 000 X 1 000–1 999 () 200–499 () 1 000–1 999 () XII 2 000–4 999 () 500– () 2 000– () XIII 5 000 () 2 000–4 999 () () XIV 5 000 () () Kokku Kokku Kokku (1) Valikuvaba järgmistele riikidele: BE, CZ, DK, MT, NL, SE, SK. (2) Valikuvaba järgmistele riikidele: BG, CZ, EL, LT, LU, MT, PT, RO, SE, SI, SK. (3) Valikuvaba järgmistele riikidele: BG, FR, PL, RO.









III LISA

a) Liikmesriigid, millel on valitud piirkondades lubatud uurimusi teha aprillis ja augustis või mais/juunis tingimusel, et uurimused katavad vähemalt 70 % sigadest: Prantsusmaa Itaalia

b) Liikmesriigid, millel on lubatud uurimusi teha üks kord aastas – aprillis, mais/juunis, augustis või novembris/detsembris: Küpros Eesti Kreeka Soome Iirimaa Läti Leedu Luksemburg Malta Portugal Slovakkia Sloveenia Rootsi

c) Liikmesriigid, millel on lubatud tegeleda andmete töötlemisega regionaalselt aprilli või mai/juuni uurimuse lõplike tulemuste saamiseks:



aprill mai/juuni Madalmaad Saksamaa Belgia

d) Liikmesriigid, millel on lubatud tegeleda andmete töötlemisega, järgides koosseisude suurusklasside ettekirjutusi, aastas ühe kindla kuu uuringu tulemuste saamiseks: Belgia, mai Taani, mai Saksamaa, mai Madalmaad, aprill Poola, august Rootsi, juuni